Den 17-årige racerkører Marco L. Sørensen fra Svenstrup, deltager i weekenden i 6-afdeling om det Britiske Formel Ford mesterskab.  Løbet finder sted på den hurtige og krævende bane ved Snetterton i Norfolk, England. De sidste par afdelinger har mekanikken voldt problemer for den unge nordjyde. Men  Marco L. Sørensen, som er fabrikskører for den legendariske racerbilsbygger Van Diemen, ser fortrøstningsfuldt frem til løbet i weekenden. Men optakten har ikke været optimal for racerkøreren. - De sidste løbs mange tekniske problemer skyldes hovedsagligt, at vi er midt i udviklingensfasen af den nye bil. Teamet havde forventet den klar før sæsonstarten, så at vi kunne have klaret alle børnesygdommene der. Og for Marco L. Sørensen og de andre i teamet bliver det lige op over. - Den nye model var for første gang ude at rulle for to uger siden, så vi mangler stadigt mange test kilometer før end vi kan blande os i toppen af mesterskabet, men det skal nok komme senere på sæsonen.

Opsummering:
Marco L. Sørensen ser fortrøstningsfuldt frem til weekendens løb i Snetterton i England.